สวัสดีค่ะ คือหนูอยากทราบว่าถ้ามีอะไรกับแฟนวันที่19ก.พ แล้วกินยาคุมฉุกเฉินวันที่21ก.พ เวลาก็ประมาณไม่เกิน72 ชม. หลังจากนั้นเป็นประจำเดือนวันที่ 27-4 มี.ค ถัดจากนั้นประมาณวันที่11มี.ค พบอาการผิดปกติคือ ปวดท้องบริเวณด้านซ้ายใต้สะดือลงไป คลำดูแล้วพบเป็นก้อน ต่อมาวันที่ 16-17 มี.ค มีอะไรกับแฟนอีก ปรากฏว่ามีเลือดออกจากช่องคลอดแบบกระปริบกระปรอย ทั้งเป็นสีแดงสดและคล้ำบ้าง เป็นมาจะ3วันแล้วค่ะ หนูเลยอยากทราบว่าอันตรายไหมคะเ เปน อาการของโรคอะไรคะคุณ
สวัสดีค่ะ อาการเลือดออกระหว่างรอบประจำเดือนหรือระยะห่างของรอบเดือนไม่สม่ำเสมอ (metrorrhagia)ถือเป็นอาการผิดปกติ ที่เกิดได้จากหลายสาเหตุ เช่น1.การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น ซึ่งนอกจากจะทำให้มีเลือดออกผิดปกติแล้ว ยังทำให้มีอาการปวดท้องน้อยด้วย ทั้งนี้ ยาคุมฉุกเฉินไม่สามารถป้องกันการตั้งครรภ์ได้100%และหากมีรอบประจำเดือนไม่สม่ำเสมอ ประวัติของประจำเดือนอาจเชื่อถือไม่ได้ค่ะ2.ความผิดปกติที่มดลูกและรังไข่ เช่น เนื้องอกมดลูก เยื่อบุโพรงมดลูกมีการติดเชื้อ มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก ก้อนเนื้อหรือมะเร็งรังไข่ มะเร็งปากมดลูก นอกจากจะทำให้มีเลือดออกผิดปกติแล้ว ยังทำให้มีอาการปวดท้องน้อยด้วยเช่นกัน3.จากการใช้ยาฮอร์โมน เช่นยาเม็ดคุมกำเนิดยาฉีดคุมกำเนิดยาฝังคุมกำเนิดรวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น สำหรับยาคุมฉุกเฉินที่ใช้ไปตั้งแต่21ก.พ. ไม่น่าส่งผลให้เกิดเลือดออกผิดปกติในช่วง16-17มี.ค.4.การทำงานผลิตฮอรโมนของรังไข่ผิดปกติ เช่น มีภาวะถุงน้ำในรังไข่หลายใบ5.มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นหากยังคงมีอาการเลือดออกกะปริดกะปรอย ร่วมกับปวดท้องน้อย แนะนำให้ลองตรวจหาการตั้งครรภ์ดูเป็นอันดับแรกค่ะ หากตรวจไม่พบ แต่ยังคงมีเลือดออกผิดปกติอยู่ โดยที่ไม่ได้ใช้ยาทานใดๆ ควรไปพบแพทย์เพื่อหาสาเหตุค่ะ